stanford-oval/wikipedia huggingface dataset:
Flash Gordon
Flash Gordon elokuvissa ja televisiossa

Flash Gordonista tehtiin kolme sarjafilmiä 1930–1940-luvulla. Niissä pääosaa esitti Buster Crabbe, ja niitä esitettiin Yhdysvalloissa televisiossa 1950-luvulla ja uudestaan 1970-luvun puolivälissä. 1950-luvulla Flash Gordonista tehtiin myös tv-sarja (pääosassa Steve Holland), josta leikattiin pitkä fiktio vuonna 1957.
Vuonna 1980 Flash Gordonista tehtiin jälleen uusi elokuvasovitus Flash Gordon – iskevä salama. Flash Gordonia esitti Sam J. Jones ja Mingiä Max von Sydow. Elokuva tunnetaan parhaiten musiikistaan, jonka teki Queen. Flash Gordonista on tehty myös useita animaatiosarjoja.
Flash Gordon ja Tähtien sota

George Lucas oli nuorena innokas Flash Gordonin ihailija, ja halusi tehdä sarjakuvan pohjalta elokuvan, jossa hän olisi käsitellyt Flash Gordonia modernina myyttinä. Oikeudet omistanut Dino De Laurentiis ei kuitenkaan ollut kiinnostunut Lucasin tulkinnasta. Lucas kirjoitti sen sijaan Tähtien sodan, johon hän otti runsaasti vaikutteita Flash Gordonista. Flash Gordon ja Dale Arden olivat sekä Luke Skywalkerin ja Leia Organan että Anakin Skywalkerin ja Padmé Amidalan esikuvina.lähde?
Suomennettuja albumeja

Barry, Dan: Flash Gordon: Avaruuden rauhanlietsoja.  (Sanomalehtistrippejä vuosilta 1965–66. Suomennos: Asko Alanen)  Helsinki:  Jalava, 2011.  ISBN 978-951-887-447-1
Aiheesta muualla

Flash Gordon Internet Archivessa
Sampsa Kuukasjärvi: Scifiä kylmän sodan varjossa. Kvaak.fi 16.9.2011.
Fire (The Crazy World of Arthur Brownin kappale)

| ”Fire” The Crazy World of Arthur Brown |
| --- | --- | --- |

Singlen tiedot
 Albumilta: The Crazy World of Arthur Brown
 Julkaistu: kesäkuu 1968 
 Formaatti: 7"-single
 Tuottaja(t): Kit Lambert
 Tyylilaji: psykedeelinen rock
 Kesto: 02.54
 Levy-yhtiö: Track (UK)   Polydor (Eurooppa)
Listasijoitukset
  1.    2.   Kts. lisää listasijoituksia
The Crazy World of Arthur Brownin muut singlet
|   | ”Fire” 1968 | ”Nightmare” 1968 |
Fire on Arthur Brownin johtaman The Crazy World of Arthur Brown -yhtyeen hittikappale ja single vuodelta 1968. Kappale nousi yhtyeen kotimaassa Britanniassa listaykköseksi ja Yhdysvalloissa kakkoseksi. Maailmanlaajuisesti ”Firea” myytiin yli miljoona kappaletta.
Kappaleessa ovat vahvasti esillä Hammond-urut.
Yleistä

Kappaleessa on mukana orkesteri, jonka sovituksesta vastasi yhtyeen kosketinsoittaja Vincent Crane. Crane soitti myöhemmin Atomic Rooster -yhtyeessä.
Kappale sai osakseen plagiarismisyytöksiä, minkä vuoksi yhtyeen jäsenet Brown ja Crane haastettiin oikeuteen, ja oikeuden päätöksellä kappaleen tekijätietoihin jouduttiin lisäämään Brownin ja Cranen lisäksi Peter Kerin sekä Michael Finesilverin nimet.
Arthur Brownilla oli tapana käyttää kappaleen esityksessä liekehtivää kypärää. Hänen soolokonsertissaan 25. elokuuta 2007 Lewesissä Englannissa tuli levisi Browniin. Vaikka Brown ei loukkaantunut pahasti, jouduttiin konsertti keskeyttämään.
Julkaisu ja vastaanotto

”Fire” julkaistiin vuonna 1968. Britanniassa se nousi listalle 29. kesäkuuta, ja kärkeen se pääsi viikon ajaksi 17. elokuuta. Yhteensä listaviikkoja top 50:ssä kertyi 14. Yhdysvaltain Billboard Hot 100 -listalla ”Fire” ylsi listakakkoseksi edellään vain The Beatlesin ”Hey Jude”. Top 10:een kappale pääsi myös Itävallassa, Ranskassa ja Sveitsissä. Suomessa sijoitus oli 18.
Julkaisu ja vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Iso-Britannia | 1. | 14 (top 50) | 29.6.1968 |  |
|  Yhdysvallat | 2. |  |  |  |
|  Länsi-Saksa | 3. | 11 (top 10) | viikko 35/1968 |  |
|  Sveitsi | 3. | 7 (top 10) | 10.9.1968 |  |
|  Ranska | 4. | 34 | 3.8.1968 |  |
|  Itävalta | 7. | 16 (top 20) | 15.10.1968 |  |
|  Suomi | 18. |  |  |  |
Muita versioita

Cover-version kappaleesta ovat tehneet muun muassa Ozzy Osbourne, Pete Townshend, The Ventures, Leningrad Cowboys, Emerson, Lake & Palmer, Cathedral ja The Prodigy.
Kappaleet singlellä

A-puoli
Fire – 2.54 (säv. Arthur Brown/Vincent Crane/Peter Ker/Michael Finesilver)
B-puoli
Rest Cure
Foederatus

Foederatus (monikko foederati) on latinankielinen termi, joka tarkoitti Rooman valtakunnassa liittolaisia, jotka eivät olleet Rooman siirtokuntia tai joilla ei ollut Rooman kansalaisuutta. Nimitys on peräisin sanasta foedus ’sopimus’. Useat germaaniheimot olivat Rooman foederatuksia.
Rooman valtakunta oli loppuaikoinaan täysin riippuvainen foederatus-joukkojen avusta. Kun Attilan johtamat hunnit lyötiin vuonna 451 Katalaunien kenttien taistelussa, muodostivat foederatus-joukot – muun muassa visigootit ja alaanit – puolet roomalaisten vahvuudesta.
Foederatus-joukkoja käytettiin vielä 500-luvulla Itä-Rooman keisari Justinianus I:n aikana, mutta termin merkitys muuttui joskus 400-luvun aikana. Aikalaishistorioitsija Prokopios kertoi, että hänen aikanaan kuka tahansa saattoi liittyä foederatus-joukkoihin, mutta ei kertonut asiasta tarkemmin. Jotkut lait Codex Iustinianuksessa viittaavat siihen, että foederatus-joukot kuuluivat nyt tavalliseen armeijaan.
Foa

| Foa |
| --- | --- |
 Leväkardinaaliahven (Foa brachygramma)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Kardinaaliahvenet Apogonidae
Alaheimo::  Apogoninae
Suku::  Foa  Jordan & Evermann, 1905
Lajit
 Katso teksti 
Katso myös
   Foa Wikispeciesissä   Foa Commonsissa 
Infobox OKNimi-testi OK: 
Foa on kardinaaliahventen (Apogonidae) heimoon kuuluva kalasuku. Sukuun kuuluu FishBasen mukaan 9 lajia, joita tavataan Tyynellämerellä ja Intian valtamerellä.
Lajit

Foa albimaculosa
Leväkardinaaliahven (Foa brachygramma)
Foa fo
Foa hyalina
Foa leisi
Foa madagascariensis
Foa nivosa
Foa yamba
Florianus

| Florianus |
| --- | --- |
 Florianus roomalaisessa antoninianuksessa.
Rooman keisari
Valtakausi:  heinäkuu – syyskuu 276
Edeltäjä:  Tacitus
Seuraaja:  Probus

Syntynyt:  19. elokuuta 232 Interamna, Italia?
Kuollut:  9. syyskuuta 276 Tyana tai Tarsos, Vähä-Aasia
Marcus Annius Florianus (k. 276) oli Rooman keisari lyhyen aikaa vuonna 276. Hän nousi valtaan keisari Tacituksen kuoleman jälkeen kesällä 276. Samaan aikaan valtakunnan itäisessä osassa keisariksi julistautui Probus, jota vastaan Florianus vei armeijansa. Probuksen joukot kuitenkin välttivät taistelua ja lopulta Florianuksen sotilaat murhasivat komentajansa tai pakottivat tämän tekemään itsemurhan. Hän ehti hallita noin 88 päivää, jona aikana hän ehti lyötättää runsaasti erilaisia kolikoita.
Elämä

Florianuksen elämästä ja hallituskaudesta ei tiedetä juuri mitään. Florianus oli keisari Tacituksen pretoriaaniprefekti, ja luultavasti tämän velipuoli. Tacituksen aikana Florianus taisteli gootteja vastaan Vähässä-Aasiassa ja kun Tacitus kuoli kesäkuussa 276, armeija julisti Florianuksen keisariksi. Hän sai Rooman senaatin ja valtakunnan läntisten joukkojen tuen, mutta samaan aikaan valtakunnan itäisissä osissa Syyrian, Palestiinan ja Egyptin legioonat nostivat komentajansa Marcus Aurelius Probuksen keisariksi. Florianus vei armeijansa Kilikiaan Probuksen joukkoja vastaan. Florianuksella näyttää olleen ylivoima, joten kokenut sotapäällikkö Probus päätti välttää suoraa yhteenottoa. Florianus ei ollut saavuttanut joukkojensa täyttä luottamusta. He eivät myöskään olleet tottuneet Vähän-Aasian kuumaan ilmastoon, ja alkoivat kärsiä pian kuumuudesta. Viikot kuluivat satunnaisten taistelujen merkeissä, kunnes lopulta syyskuussa 276 turhautuneet Florianuksen joukot murhasivat komentajansa tai pakottivat tämän tekemään itsemurhan.
Aiheesta muualla

Kuvia tai muita tiedostoja aiheesta Florianus Wikimedia Commonsissa
| 0 | 1 | 2 |
| --- | --- | --- |
| Edeltäjä: Tacitus | Rooman keisari | Seuraaja: Probus |
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Puola 
Taiteenala:  ULAN 
Henkilöt:  DDB
A Foggy Day

”A Foggy Day” on George Gershwinin säveltämä ja Ira Gershwinin sanoittama musiikkikappale vuoden 1937 elokuvamusikaalista Neitonen ahdingossa. Kappaleen esitti elokuvassa Fred Astaire, jonka levytys nousi Yhdysvaltojen singlelistalla sijalle kolme. Bob Crosbyn orkesteri nousi kappaleella listoille vuonna 1938.
Elokuvan ensiesitys oli yli viisi kuukautta George Gershwinin kuoleman jälkeen. Hän ehti kuitenkin saada sävellyksen valmiiksi, toisin kuin viimeisiksi jääneet kappaleensa ”Love Walked In” ja ”Our Love Is Here to Stay”, jotka viimeisteltiin hänen kuolemansa jälkeen.
Kappale sijoittuu Lontooseen ja alkaa Big Benin kellonlyönneillä. Se tunnetaan myös nimellä ”A Foggy Day in London Town”.
Seija Lampila levytti kappaleen Sauvo Puhtilan suomennoksena vuonna 1959 nimellä ”Sumuinen päivä”.
Foca-luokka (Portugali)

| Foca-luokka |
| --- | --- |


Tekniset tiedot
Uppouma:  260 t (pinnalla) 389 t (sukellus)
Pituus:  45,0 m
Leveys:  4,2 m
Syväys:  3,1 m
Koneteho:  2-akselinen, 2 × 6-sylinteristä Fiat dieselmoottoria 550 bhp 2 × sähkömoottoria 400 shp
Nopeus:  14,2 solmua (pinnalla) 8,2 solmua (sukellus)
Miehistöä:  21
Aseistus
Meritorjunta:  2 × 457 mm torpedoputkea
Foca-luokka oli Portugalin laivaston kolmen 1910-luvun lopulla valmistetun sukellusveneen muodostama alusluokka.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| NRP Foca | La Spezia | 1915 | 18. huhtikuuta 1917 |  | alusluettelosta 1935 |
| NRP Golfinho | La Spezia | 1915 | 1917 |  | alusluettelosta 1934 |
| NRP Hidra | La Spezia | 1915 | 9. syyskuuta 1917 |  | alusluettelosta 1935 |
Marian Foik

| Mitalit> Maa:   Puola.Miesten yleisurheilu.Olympialaiset  | Mitalit> Maa:   Puola.Miesten yleisurheilu.Olympialaiset  | Mitalit> Maa:   Puola.Miesten yleisurheilu.Olympialaiset  | Maa:   Puola> Miesten yleisurheilu. |
| --- | --- | --- | --- |
|  Hopeaa | Tokio 1964 | 4x100 m viesti |  |
| EM-kilpailut  | EM-kilpailut  | EM-kilpailut  |  |
|  Hopeaa | Belgrad 1962 | 200 metriä |  |
|  Hopeaa | Belgrad 1962 | 4x100 m viesti |  |
Marian Foik (s. 6. lokakuuta 1933 Ruda Śląska – 20. toukokuuta 2005 Varsova) oli  puolalainen pikajuoksija, päämatkanaan 100 metrin juoksu.
Foik oli mukana Puolan joukkueessa, joka saavutti hopeaa pikaviestistä Tokion olympialaisissa 1964. Hänen lisäkseen joukkueessa juoksivat Andrzej Zieliński, Wiesław Maniak ja Marian Dudziak. Vuoden 1962 EM-kilpailuissa Belgradissa hän saavutti hopeaa 200 metriltä ajalla 20,8 ja oli mukana Tokion olympialaisten tapaan hopeaa voittaneessa Puolan pikaviestijoukkueessa. Tällä kertaa joukkueessa olivat mukana Zbigniew Syka, Jerzy Juskowiak ja Andrzej Zieliński.
Fokino (Brjanskin alue)

Fokinon vaakuna
Fokino (ven. Фо́кино) on kaupunki ja kaupunkipiirikunta Brjanskin alueen Venäjällä. Se sijaitsee Desnan sivujoen Bolvan rannalla 16 kilometriä Brjanskista pohjoiseen. Kaupungin kautta kulkee Brjanskin ja Vjazman välinen rautatie. Asukkaita on 13 876 henkeä (vuonna 2010).
Paikkakunta on saanut alkunsa vuonna 1899 perustetun sementtitehtaan asuintaajamasta. Aluksi sen nimenä oli Tsementnyi. Vuonna 1964 siitä tuli kaupunki, joka nimettiin vallankumoussankari I.I. Fokinin mukaan. Sementtitehtaan lisäksi siellä on nykyään myös muuta rakennustarviketeollisuutta.
Flusilatsoli

| Flusilatsoli |
| --- | --- |


Tunnisteet
IUPAC-nimi:  Bis(4-fluorifenyyli)-metyyli-(1,2,4-triatsol-1-yylimethyyli)silaani
CAS-numero:  85509-19-9
PubChem CID:  73675
SMILES:  C[Si](CN1C=NC=N1)(C2=CC=C(C=C2)F)C3=CC=C(C=C3)F
Ominaisuudet
Molekyylikaava:  C16H15SiN3F2
Moolimassa:  315,4 g/mol
Sulamispiste:  53–55 °C
Tiheys:  1,31 g/cm3
Liukoisuus veteen:  0,045 g/l (25 °C)
Flusilatsoli (C16H15SiN3F2) on silaaneihin ja triatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.
Ominaisuudet, valmistus ja käyttö

Huoneenlämpötilassa flusilatsoli on väritöntä kiteistä ainetta. Se ei juurikaan liukene veteen, mutta liukenee esimerkiksi etyyliasetaattiin ja hiilivetyihin. Yhdisteen fungisidiset ominaisuudet perustuvat siihen, että se estää sienten tarvitseman ergosterolin biosynteesiä. Flusilatsoli tehoaa useisiin sieniin.
Flusilatsolisynteesin ensimmäisessä vaiheessa kloorimetyylidikloorisilaani ja p-bromifluoribentseeni reagoivat butyylilitiumin läsnä ollessa. Muodostunut yhdiste reagoi seuraavassa vaiheessa 1,2,4-triatsolin kanssa muodostaen flusilatsolia. Toinen tapa on p-bromifluoribentseenin, metyylidikloorisilaanin, formaldehydin ja 1,2,4-triatsolin reaktio.
Flusilatsolia käytetään sienitautien torjuntaan muun muassa vilja-, omena-, sokerijuurikas- ja viinirypäleviljelmillä. Se on hyväksytty käytettäväksi esimerkiksi Yhdysvalloissa ja Kanadassa, mutta ei Euroopan unionin alueella.
Aiheesta muualla

Human Metabolome Database (HMDB): Flusilazole (englanniksi)
Toxin and Toxin Target Database (T3DB): Flusilazole (englanniksi)
Kyoto Encyclopedia of Genes and Genomes (KEGG): Flusilazole (englanniksi)
Flupyradifuroni

| Flupyradifuroni |
| --- | --- |

Tunnisteet
IUPAC-nimi:  3-[(6-klooripyridin-3-yyli)metyyli-(2,2-difluorietyyli)amino]-2H-furan-5-oni
CAS-numero:  951659-40-8
PubChem CID:  16752772
SMILES:  C1C(=CC(=O)O1)N(CC2=CN=C(C=C2)Cl)CC(F)F
Ominaisuudet
Molekyylikaava:  C12H11N2ClO2F2
Moolimassa:  288,678 g/mol
Sulamispiste:  69 °C
Tiheys:  1,43 g/cm3
Liukoisuus veteen:  3 g/l (20 °C)
Flupyradifuroni (C12H11N2ClO2F2) on butenolidien ryhmään kuuluva heterosyklinen ja aromaattinen orgaaninen yhdiste. Yhdistettä voidaan käyttää kasvinsuojelussa hyönteismyrkkynä.
Ominaisuudet ja käyttö

Huoneenlämpötilassa flupyradifuroni on valkoista tai ruskehtavaa kiteistä ainetta. Yhdiste liukenee kohtalaisesti veteen ja hyvin muun muassa metanoliin, etyyliasetaattiin ja dikloorimetaaniin. Flupyradifuroni vaikuttaa hyönteisten, esimerkiksi kirvojen ja jauhiaisten, nikotiinireseptoreihin. Biologisia vaikutuksia aiheuttavia rakenteita ovat muun muassa yhdisteen laktonirengas ja enamiinirakenne. Aine hyväksyttiin käytettäväksi Euroopan unionin alueella vuonna 2015.
Flupyradifuroni ei ole myrkyllistä nisäkkäille. Koska flupyradifuroni vaikuttaa nikotiinireseptoreihin kuten neonikotinoiditkin, on sen myrkyllisyyttä pistiäisille tutkittu. Hyvin suuret flupyradifuronipitoisuudet voivat haitata mehiläisten kykyä suunnistaa ja tunnistaa hyviä ravinnonlähteitä. Altistuminen niin suurille pitoisuuksille on kuitenkin tavanomaisessa käytössä epätodennäköistä ja yhdistettä pidetään mehiläiselle turvallisena. Flupyradifuronin ja muiden hyönteismyrkkyjen yhteisvaikutuksista ei ole tietoa.
Valmistus

Flupyradifuronin alkuperäisen synteesin ensimmäisessä vaiheessa tetronihappo reagoi 2,2-difluorietyyliamiinin kanssa ja toisessa vaiheessa emäksisissä olosuhteissa 6-kloori-3-kloorimetyylipyridiinin kanssa. Yhdisteelle on kehitetty myös muita synteesejä lähtien halvemmasta dimetyylimalonaatista.
Flavivirukset

| Flavivirukset |
| --- | --- |
 Keltakuumevirus
Virusten luokittelu
Ryhmä::  Ⅳ (+)ssRNA-virukset
Kunta::  Virus
Heimo::  Flaviviridae
Suku::  Flavivirus
Katso myös
   Flavivirukset Wikispeciesissä   Flavivirukset Commonsissa 
Infobox OKNimi-testi OK: 
Flavivirukset (Flavivirus) ovat pääasiassa niveljalkaisten, yleensä hyttysten tai puutiaisten, levittämiä positiivisäikeisiä RNA-viruksia. Flaviviruksia tunnetaan tällä hetkellä 70 eri lajia, joista 13 aiheuttaa tautia ihmisessä.
Ryhmään kuuluu erittäin merkittäviä taudinaiheuttajia, kuten dengue-, keltakuume-, Japanin aivotulehdus-, Länsi-Niilin- ja puutiaisaivotulehdusvirukset.
Flavivirukset > Puutiaisten levittämät

Gadgets Gully -virus (GGYV)
Kadamvirus (KADV)
Kyasanur Forest disease -virus (KFDV)
Langatvirus (LGTV)
Omskin verenvuotokuumevirus (OHFV)
Powassanvirus (POWV)
Royal Farm -virus (RFV)
Puutiaisaivotulehdus (TBEV)
Louping ill -virus (LIV)
Meabanvirus (MEAV)
Saumarez Reef -virus (SREV)
Tyuleniyvirus (TYUV)
Flavivirukset > Hyttysten levittämät

Aroavirus (AROAV)
Denguevirus (DENV)
Kedougouvirus (KEDV)
Cacipacorevirus (CPCV)
Koutangovirus (KOUV)
Japanin B-enkefaliittivirus (JEV)
Murray Valley -enkefaliittivirus (MVEV)
St. Louis -enkefaliittivirus (SLEV)
Usutu-virus (USUV)
Länsi-Niilin virus (WNV)
Yaoundevirus (YAOV)
Kokoberavirus (KOKV)
Bagazavirus (BAGV)
Ilheusvirus (ILHV)
Israel turkey meningoenkefalomyeliittivirus (ITV)
Ntayavirus (NTAV)
Tembusuvirus (TMUV)
Zikavirus (ZIKV)
Banzivirus (BANV)
Boubouivirus (BOUV)
Edge Hill -virus (EHV)
Jugravirus (JUGV)
Saboyavirus (SABV)
Sepikvirus (SEPV)
Uganda S -virus (UGSV)
Wesselsbron-virus (WESSV)
Keltakuumevirus (YFV)
Flavivirukset > Muut

Entebbe bat virus (ENTV)
Yokose virus (YOKV)
Apoi virus (APOIV)
Cowbone Ridge -virus (CRV)
Jutiapavirus (JUTV)
Modocvirus (MODV)
Sal Vieja -virus (SVV)
San Perlita -virus (SPV)
Bukalasa bat virus (BBV)
Carey Island -virus (CIV)
Dakar bat virus (DBV)
Montana myotis leukoenkefaliittivirus (MMLV)
Phnom Penh bat virus (PPBV)
Rio Bravo -virus (RBV)
Aiheesta muualla

Laji.fi: Flavivirus
ViralZone: Flavivirus (englanniksi)
National Center for Biotechnology Information (NCBI): Flavivirus, taxonomy (englanniksi)
| --- | --- |
Taksonitunnisteet:  Wikidata: Q1165479  Wikispecies: Flavivirus  CoL: 62T2J  EoL: 67692  GBIF: 9848767  IRMNG: 1039277  NCBI: 11051  WoRMS: 600376
FMA IA 58 Pucará

FMA IA 58 Pucará ja sen aseistusvaihtoehdot.
FMA IA 58 Pucará on Argentiinassa valmistettu potkuriturbiinikäyttöinen maataistelulentokone. Sitä valmisti Fábrica de Aviones Córdoba -lentokonetehdas, joka on nykyisin Lockheed Martinin tytäryhtiö. Kone on tarkoitettu vastarintaliikkeiden vastaiseen lentotoimintaan. Pieniltä lentokentiltä toimimaan suunnitellun koneen ensilento lennettiin 20. elokuuta 1969. Valmistusmäärä oli noin 150–160 kappaletta. Sitä käytettiin myös Falklandin sodassa brittejä vastaan korvaamaan torjuntahävittäjiä, mutta heikoin tuloksin; suuri osa koneista tuhottiin jo maassa.
Käyttäjät

Argentiinan, Kolumbian, Sri Lankan ja Uruguayn ilmavoimat.
Tekniset tiedot

Lähde:
Yleiset ominaisuudet
Pituus: &&&&&&&&&&&&&014.025000014,25 m
Kärkiväli: &&&&&&&&&&&&&014.050000014,5 m
Korkeus: &&&&&&&&&&&&&&05.03600005,36 m
Siipipinta-ala: &&&&&&&&&&&&&030.030000030,3 m²
Tyhjäpaino: &&&&&&&&&&&04020.&&&&004 020 kg
Suurin lentoonlähtöpaino: &&&&&&&&&&&06800.&&&&006 800 kg
Voimalaite: &&&&&&&&&&&&&&02.&&&&002 × Turbomeca Astazou XVIG -potkuriturbiinia; &&&&&&&&&&&&0729.&&&&00729 kW (&&&&&&&&&&&&0978.&&&&00978 hv) per moottori
Suoritusarvot
Suurin nopeus: &&&&&&&&&&&&0500.&&&&00500 km/h
Matkalentonopeus: &&&&&&&&&&&&0480.&&&&00480 km/h 6 000 metrissä
Lentomatka: &&&&&&&&&&&&0350.&&&&00350 km
Lakikorkeus: &&&&&&&&&&010000.&&&&0010 000 m
Aseistus
2 × 20 mm Hispano-Suiza konetykkiä
4 × 7,62 mm FM M2-20 konekivääriä
3 ripustinta pommeille, miinoille, raketeille ja torpedoille, maksimikuorma 1 500 kg
Josef Bohuslav Foerster

Josef Bohuslav Foerster
Josef Bohuslav Foerster (30. joulukuuta 1859 – 29. toukokuuta 1951) oli tšekkiläinen säveltäjä.
Foerster toimi myös Prahan konservatorion opettajana sekä johtajana vuosina 1922-1931. Hän sävelsi seitsemän oopperaa, joista tunnetuin on vuonna 1899 sävelletty Eva. Lisäksi hänen tuotantoonsa kuului viisi sinfoniaa, kaksi viulukonserttoa sekä teoksia kuorolle ja orkesterille.
Aiheesta muualla

Kuvia tai muita tiedostoja aiheesta Josef Bohuslav Foerster Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Ruotsi  Latvia  Tšekki  Kroatia  Alankomaat  Puola 
Tieteilijät:  CiNii 
Taiteenala:  Discography of American Historical Recordings 2  MusicBrainz 
Henkilöt:  BMLO  Deutsche Biographie  DDB 
Muut:  Europeana  RISM  SNAC  IdRef
Fluorenyylimetyloksikarbonyylikloridi

| Fluorenyylimetyloksikarbonyylikloridi |
| --- | --- |


Tunnisteet
IUPAC-nimi:  9H-fluoren-9-yylimetyylikarbonokloridaatti
CAS-numero:  28920-43-6
PubChem CID:  34367
SMILES:  C1=CC=C2C(=C1)C(C3=CC=CC=C32)COC(=O)Cl
Ominaisuudet
Molekyylikaava:  C15H11ClO2
Moolimassa:  258,688 g/mol
Sulamispiste:  62-64 °C
Liukoisuus veteen:  Reagoi veden kanssa
Fluorenyylimetyloksikarbonyylikloridi eli 9-fluorenyylimetyyliklooriformiaatti tai FMOC-Cl (C15H11ClO2) on klooriformiaattiestereihin kuuluva aromaattinen orgaaninen yhdiste. Yhdistettä käytetään erityisesti synteettisten peptidien valmistuksessa suojaryhmänä.
Ominaisuudet

Fluorenyylimetyloksikarbonyylikloridi on huoneenlämpötilassa valkoista kiteistä ainetta. Se liukenee orgaanisiin liuottimiin kuten dikloorimetaaniin, tetrahydrofuraaniin ja dioksaaniin. Se sisältää elektrofiilisen happokloridifunktionaalisuuden ja reagoi nukleofiilien kuten veden, alkoholien tai amiinien kanssa.
Valmistus ja käyttö

Fluorenyylimetyloksikarbonyylikloridia valmistetaan tyypillisimmin 9-fluorenyylimetanolin ja fosgeeniin välisellä reaktiolla. Toinen valmistustapa on 9,10-fenantreenikinonin ja fosgeenin välinen reaktio.
Fluorenyylimetyloksikarbonyylikloridin tärkein käyttökohde on toimia aminohappojen aminoryhmän suojaryhmänä kiinteän faasin peptidisynteeseissä. Se reagoi helposti primääristen ja sekundääristen amiinien kanssa. Näissä peptidisynteeseissä aminohapon suojaamaton karboksyylihappopää reagoi toisen aminohapon vapaan aminoryhmän kanssa muodostaen peptidisidoksen. Suojaryhmä voidaan poistaa heikon emäksen avulla ja synteesi jatkuu. FMOC-suojausta käytetään usein niin kutsuttuna ortogonaalisena suojaryhmänä emäksiä sietävän, mutta happolabiilin t-Boc-ryhmän kanssa.
Fluorenyylimetyloksiryhmän poistamisen emäksellä tuottaa vapaan aminoryhmän ja sivutuote riippuu käytetystä emäksestä. Emäs poistaa suojaryhmältä protonin, jolloin muodostuva karbokationi hajoaa dibentsofulveeniksi ja hiilidioksidiksi. Mikäli reaktiossa käytetään emäksenä jotain sekundääristä amiinia kuten piperidiiniä, reagoi se dibentsofulveenin kanssa muodostaen additiotuotteen.
Fluorenyylimetyloksikarbonyylikloridia käytetään myös toisen suojaryhmän lisäykseen käytettävän kemikaalin 9-fluorenyylimetyylisukkinimidyylikarbonaatin valmistamiseen. Yhdiste fluoresoi voimakkaasti UV-säteilyn vaikutuksesta ja sitä käytetään reagoimaan amiinien ja aminohappojen kanssa ja tunnistamaan yhdisteet niiden fluoresenssin perusteella esimerkiksi korkean erotuskyvyn nestekromatografian jälkeen.
Flusytosiini

| --- | --- |


Flusytosiini
Systemaattinen (IUPAC) nimi
6-amino-5-fluori-1H-pyrimidin-2-oni
Tunnisteet
CAS-numero: 2022-85-7
ATC-koodi: D01AE21
PubChem CID: 3366
DrugBank: DB01099
Kemialliset tiedot
Kaava: C4H4N3FO 
Moolimassa: 129,102
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 295–297 °C (hajoaa)
Liukoisuus veteen: 15 g/l (25 °C)
Farmakokineettiset tiedot
Hyötyosuus: 78–89 %
Proteiinisitoutuminen: 3–4 %
Metabolia:  ?
Puoliintumisaika: 2,4–4,8 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen, intravenoosi
Flusytosiini eli 5-fluorosytosiini (C4H4N3OF) on pyrimidiinijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä vaikeiden sieni-infektioiden hoitoon. Flusytosiini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Flusytosiini on huoneenlämpötilassa valkoista kiteistä ainetta ja se liukenee veteen. Flusytosiini kulkeutuu sienisolujen sisään sytosiinipermeaasin kuljettamana. Sienten sytosiinideaminaasientsyymi muuntaa flusytosiinin fluorourasiiliksi. Flusytosiini on siis aihiolääke. Fluorourasiili estää sienisolujen RNA:n ja DNA:n biosynteesiä, minkä vuoksi solut eivät kykene jakautumaan ja kuolevat. Yhdiste tehoaa muun muassa Candida-, Cryptococcus- ja Aspergillus-suvun lajeihin. Flusytosiinia käytetään yhdessä Amfoterisiini B:n kanssa vaikeiden hiivasienitulehdusten hoitamiseen. Yhdiste annostellaan kapselina suun kautta tai ruiskeena suoneen.